b'\n_START_ARTICLE_\nThorvald Folkmar\n_START_PARAGRAPH_\nThorvald Alfred Harald Rasmussen Folkmar (15. december 1884 i Odense \xe2\x80\x93 11. marts 1960) var en dansk kreditforeningsdirekt\xc3\xb8r, bror til E.O. Folkmar og far til J\xc3\xb8rgen Harboe Folkmar._NEWLINE_Han var s\xc3\xb8n af kancellir\xc3\xa5d Hans Peter Rasmussen Folkmar (d\xc3\xb8d 1926, navneforandring fra Rasmussen 31. august 1903) og hustru Laura f\xc3\xb8dt Schmidt (d\xc3\xb8d 1926), blev ansat i Fyens Stifts Kreditforening 1903 og var direkt\xc3\xb8r 1943-55._NEWLINE_Folkmar var Ridder af Dannebrog, medlem af bestyrelsen for Blindeforeningen i Odense fra 1940 og af repr\xc3\xa6sentantskabet for Fyens Disconto Kasse fra 1943._NEWLINE_Han blev gift 2. februar 1918 med Else Harboe (23. maj 1897 i Odense -\xc2\xa0?), datter af fabrikant L.Q. Harboe (d\xc3\xb8d 1935) og hustru Frederikke f\xc3\xb8dt Haug (d\xc3\xb8d 1944).'